section_heading: Kritični broja okretaja osovina i vratila
paragraph_text: Približavanje kritičnom broju okretaja ispoljava se u jakim vibracijama vratila, te pri dužem radu pod takvim uvjetima lom materijala je neizbježan. Zato se osovine i vratila nastoje projektirati tako da izračunati kritični broj okretaja n<sub>k</sub> leži uz dovoljnu sigurnost iznad ili ispod stvarne pogonske brzine vrtnje.